als_Latn dik_Latn sag_Latn
Një kufomë e seksit femër është gjetur e dekompozuar në një godinë multifunksionale në afërsi të tregut kryesor të qytetit të Lezhës, ndërsa vdekja e saj mendohet të jetë aksidentale, të paktën kështu pretendon policia e Lezhës pas kryerjes se hetimeve te para. Sipas policisë, viktima është Lula Bashaj moshës 46 vjeç nga Balldreni dhe mendohet të ketë rënë aksidentalisht gjate tentativës për të zbritur me ashensor. Të njëjtat burime saktësojnë se kufoma u gjend tek një depozitë ku kalojnë tubat e ujësjellësit të ndërtesës, në katin përdhe ngjitur me ashensorin. Kanë qenë punonjësit e godinës aty pranë që kanë lajmëruar policinë fillimisht. Ndërkohë grupi hetimor po punon për te zbardhur plotësisht ngjarjen.
als_Latn